CELEX: 62015CA0098
Language: sk
Date: 2017-11-09 00:00:00
Title: Vec C-98/15: Rozsudok Súdneho dvora (piata komora) z 9. novembra 2017 (návrh na začatie prejudiciálneho konania, ktorý podal Juzgado de lo Social n° 33 de Barcelona – Španielsko) – María Begoña Espadas Recio/Servicio Público de Empleo Estatal (SPEE) (Návrh na začatie prejudiciálneho konania — Smernica 97/81/ES — Rámcová dohoda UNICE, CEEP a ETUC o práci na kratší pracovný čas — Doložka 4 — Pracovníci mužského a ženského pohlavia — Rovnosť zaobchádzania v oblasti sociálneho zabezpečenia — Smernica 79/7/EHS — Článok 4 — Pracovník na kratší pracovný čas vertikálneho typu — Dávky v nezamestnanosti — Vnútroštátna právna úprava, ktorá vylučuje doby poistenia za neodpracované dni na účely stanovenia obdobia poskytovania dávky)

8.1.2018   
            
            
               SK
            
            
               Úradný vestník Európskej únie
            
            
               C 5/2
            
         Rozsudok Súdneho dvora (piata komora) z 9. novembra 2017 (návrh na začatie prejudiciálneho konania, ktorý podal Juzgado de lo Social no 33 de Barcelona – Španielsko) – María Begoña Espadas Recio/Servicio Público de Empleo Estatal (SPEE)
   (Vec C-98/15) (1)
   
   ((Návrh na začatie prejudiciálneho konania - Smernica 97/81/ES - Rámcová dohoda UNICE, CEEP a ETUC o práci na kratší pracovný čas - Doložka 4 - Pracovníci mužského a ženského pohlavia - Rovnosť zaobchádzania v oblasti sociálneho zabezpečenia - Smernica 79/7/EHS - Článok 4 - Pracovník na kratší pracovný čas vertikálneho typu - Dávky v nezamestnanosti - Vnútroštátna právna úprava, ktorá vylučuje doby poistenia za neodpracované dni na účely stanovenia obdobia poskytovania dávky))
   (2018/C 005/02)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de lo Social no 33 de Barcelona
   
      Účastníci konania pred vnútroštátnym súdom
   
   
      Žalobkyňa: María Begoña Espadas Recio
   
      Žalovaná: Servicio Público de Empleo Estatal (SPEE)
   
      Výrok rozsudku
   
   
               1.
            
            
               Doložka 4 bod 1 rámcovej dohody o práci na kratší pracovný čas uzatvorenej 6. júna 1997, ktorá je uvedená v prílohe smernice Rady 97/81/ES z 15. decembra 1997 týkajúcej sa rámcovej dohody o práci na kratší pracovný čas, ktorú uzavreli UNICE, CEEP a ETUC, sa neuplatňuje na dávku v nezamestnanosti príspevkového typu, o akú ide vo veci samej.
            
         
               2.
            
            
               Článok 4 ods. 1 smernice Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením sa má vykladať v tom zmysle, že bráni právnej úprave členského štátu, ktorá v prípade vertikálnej práce na kratší pracovný čas vylučuje neodpracované dni z výpočtu dní, za ktoré bolo poistenie zaplatené, a tým skracuje obdobie poskytovania dávky v nezamestnanosti, pokiaľ sa konštatuje, že väčšinu pracovníkov na kratší pracovný čas vertikálneho typu tvoria ženy, na ktoré má takáto právna úprava negatívny vplyv.
            
         
      (1)  Ú. v. EÚ C 171, 26.5.2015.